Document ID: 32002R0305

Uredba Komisije (ES) št. 305/2002
z dne 18. februarja 2002
o spremembi Uredbe (ES) št. 94/2002 o določitvi podrobnih pravil za uporabo Uredbe Sveta (ES) št. 2826/2000 o informacijskih in promocijskih ukrepih za kmetijske proizvode na notranjem trgu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2826/2000 z dne 19. decembra 2000 o informacijskih in promocijskih ukrepih za kmetijske proizvode na notranjem trgu [1] in zlasti členov 12 in 16 Uredbe,
ob upoštevanju naslednjega:
(1) Priloga I(b) k Uredbi Komisije (ES) št. 94/2002 [2] vključuje žive rastline in cvetličarske proizvode med proizvode, ki jim promocijski ukrepi lahko koristijo. Vendar pa Uredba ne vključuje smernic za ta sektor v Prilogi III.
(2) Zato naj se za sektor za žive rastline in cvetličarske proizvode uveljavijo smernice, ki določajo splošno politiko izvajanja kampanj.
(3) Smernice ponujajo splošne kazalce na ciljne skupine in cilje, ki jih je treba doseči, glavna sporočila in instrumente, ki jih je treba uporabiti, trajanje ukrepov in okvirni proračun zanje.
(4) Smernice upoštevajo tržne razmere, pa tudi izsledke ocenjevanja promocijskih kampanj, izvedenih od leta 1997 do 2000.
(5) Navsezadnje se morajo na prošnjo več držav članic informacije iz Priloge II k zgornji uredbi posodabljati.
(6) Ukrepi, predvideni s to uredbo, so v skladu z mnenjem skupnega zasedanja upravljalnih odborov za promocijo kmetijskih proizvodov -
SPREJELA NASLEDNJO UREDBO:
Člen 1
Besedilo Priloge I k tej uredbi se doda besedilu Priloge III k Uredbi (ES) št. 94/2002.
Člen 2
Priloga II k Uredbi (ES) št. 94/2002 se nadomesti s Prilogo II k tej uredbi.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 18. februarja 2002

Labels: 7
3
15
6